CELEX: 62018TB0419
Language: hr
Date: 2018-10-25 00:00:00
Title: Predmet T-419/18 R: Rješenje predsjednika Općeg suda od 25. listopada 2018. – Crédit agricole i Crédit agricole Corporate and Investment Bank protiv Komisije („Privremena pravna zaštita — Tržišno natjecanje — Euro Interbank Offered Rates (Euribor) — Euro Interest Rate Derivatives (EIRD) — Odbijanje zahtjeva za povjerljivo postupanje s određenim informacijama iz odluke kojom je utvrđena povreda članka 101. UFEU-a — Načelo pretpostavke nedužnosti — Zahtjev za određivanje privremenih mjera — Nepostojanje fumus boni juris”)

4.2.2019   
            
            
               HR
            
            
               Službeni list Europske unije
            
            
               C 44/73
            
         
      Rješenje predsjednika Općeg suda od 25. listopada 2018. – Crédit agricole i Crédit agricole Corporate and Investment Bank protiv Komisije
      (Predmet T-419/18 R)
      ((„Privremena pravna zaštita - Tržišno natjecanje - Euro Interbank Offered Rates (Euribor) - Euro Interest Rate Derivatives (EIRD) - Odbijanje zahtjeva za povjerljivo postupanje s određenim informacijama iz odluke kojom je utvrđena povreda članka 101. UFEU-a - Načelo pretpostavke nedužnosti - Zahtjev za određivanje privremenih mjera - Nepostojanje fumus boni juris”))
      (2019/C 44/96)
      Jezik postupka: francuski
      
         Stranke
      
      
         Tužitelji: Crédit agricole (Montrouge, Francuska), Crédit agricole Corporate and Investment Bank (Montrouge) (zastupnici: J.-P. Tran Thiet, J. Jourdan, J.-J. Lemonnier, odvjetnici, i M. Powell, solicitor)
      
         Tuženik: Europska komisija (zastupnici: B. Mongin, M. Farley i F. van Schaik, agenti)
      
         Predmet
      
      Zahtjev na temelju članaka 278. i 279. UFEU-a, s jedne strane, za suspenziju primjene Odluke Komisije C(2018) 2743 final od 27. travnja 2018. o prigovorima koje su istaknuli Crédit agricole i Crédit agricole Corporate and Investment Bank u vezi s otkrivanjem informacija njihovom objavom u skladu s člankom 8. Odluke predsjednika Europske komisije 2011/695/UE od 13. listopada 2011. o funkciji i opisu posla službenika za usmene rasprave u određenim postupcima tržišnog natjecanja (predmet AT.39914 – kamatne izvedenice u eurima (EIRD)) i, s druge strane, da se Komisiji naloži da se suzdrži od objavljivanja verzije svoje odluke C(2016) 8530 final od 7. prosinca 2016. o postupku primjene članka 101. UFEU-a i članka 53. Sporazuma o Europskom gospodarskom prostoru (predmet AT.39914 – kamatne izvedenice u eurima (EIRD)) koja sadržava navodno povjerljive elemente.
      
         Izreka
      
      
                  1.
               
               
                  Odbija se zahtjev za privremenu pravnu zaštitu.
               
            
                  2.
               
               
                  O troškovima će se odlučiti naknadno.